open-index/open-wikipedia-markdown huggingface dataset:
Monika Pyrek

**Monika Zofia Pyrek-Rokita** (født 11. august 1980 i Gdynia) er en polsk friidrettsutøver som konkurrerer i stavhopp.

## Karrière
Pyreks gjennombrudd kom da hun i 1998 fikk sølv i VM for juniorer. I 2000 deltok hun ved Sommer-OL i Sydney, der hun tok seg videre til finalen, men endte på syvendeplass etter å ha klart 4,40. Hennes første medalje ved et mesterskap som senior kom under VM 2001 i Edmonton, der hun endte på tredjeplass etter å ha klart 4,55. De eneste som slo henne var Stacy Dragila og Svetlana Feofanova, som begge klarte 4,75. I 2002 vant hun bronse ved innendørs-EM i Wien, men ved EM utendørs i München lyktes hun ikke i å kvalifisere sig til finaleomgangen.

I 2003 vat hun bronse ved innendørs-VM i Birmingham, etter å ha klart 4,45. Denne gangen ble Feofanova og Jelena Isinbajeva hennes overmenn. Ved utendørs-VM i Paris samme år endte hun på fjerdeplass, etter å ha klart 4,55. Ved Sommer-OL 2004 i Aten fikk hun ytterligere en fjerdeplass, med samme høyde.

Sesongen 2005 startet hun med å vinne bronse ved innendørs-EM i Madrid, etter å ha klart 4,70. En plassering bedre ble det ved VM utendørs i Helsingfors, der hun greide 4,60. Hun var sjanseløs mot Isinbajeva, som hoppet ny verdensrekord med høyden 5,01. Ved EM 2006 i Göteborg ble det igjen sølv, denne gangen slått av Isinbajeva.

Ved VM 2007 i Osaka vant Pyrek ingen medalje, men endte på fjerdeplass med 4,75 –  samme høyde som sølv- og bronsevinnerne Kateřina Baďurová og Feofanova, men med færre riv. Medalje ble det imidlertid ved innendørs-VM 2008 i Valencia der 4,70 holdt til bronse etter Isinbajeva og USAs Jennifer Stuczynski.

Pyrek deltok også ved Sommer-OL 2008 i Beijing, der hun endte på femteplass, etter å ha klart 4,70. Hun deltok ved VM 2009, der hun vant sølv, etter sin landsmann Anna Rogowska.

## Personlig rekord
* 4,82 meter fra september 2007, satt ved en konkurranse i Stuttgart

## Referanser


## Eksterne lenker
* 
*
Antoine Béthouart

**Marie Émile Antoine Béthouart** (født 17. desember 1889 i Dole, død 17. oktober 1982 i Fréjus) var en fransk general som tjenestegjorde under første og andre verdenskrig.

## Liv og virke
Béthouart ble uteksaminert fra École spéciale militaire de Saint-Cyr og tjenestegjorde som troppsjef i det 159. alpine infanteriregimentet under første verdenskrig. Senere ble han rådgiver for den jugoslaviske hæren.

Etter det tyske angrepet på Norge i 1940 ledet Béthouart en fransk divisjon i Narvik-området.

Béthouart sluttet seg til de allierte ved ilandstigningen i Nord-Afrika i november 1942, men han ble arrestert av Vichyregimet den 10. november. Fire dager senere ble han befridd av de allierte. Senere tjenestegjorde han i Washington D.C. fram til november 1943 og deretter som stabssjef for den franske komitéen for fransk forsvar til august 1944, da han ble stabssjef i de Lattres Armé B. Den 1. september 1944 ble han sjef for det franske I korps i Armé B som han ledet fram til slutten av krigen.

Mellom 1946 og 1950 var han fransk øverstkommanderende i Østerrike. Han gikk ut av tjenesten i 1950.

Fra 1955 til 1971 var han senator i det franske senatet.

Béthouart mottok en lang rekke militære og sivile utmerkelser, blant annet det norske krigskorset og storkors av St. Olavs Orden.

I juni 2003 ble en bro i Innsbruck oppkalt etter ham.

## Referanser


## Eksterne lenker
*  Antoine Béthouart www.ordredelaliberation.fr
*  generals.dk
Henrik Grevenor

**Henrik Gustav Rønneberg Grevenor** (født 27. mai 1896 i Stavanger, død 3. september 1937 i Oslo) var en norsk kunstprofessor.

Etter examen artium ved Kongsgård skole i Stavanger i 1914 arbeidet han en tid i hjembyens bibliotek, før han i 1916 ble assistent ved Oldsaksamlingen ved Universitetet i Oslo, forfremmet til amanuensis 1918.  Fra 1917 var han også ved Universitetets etnografiske museum. Ved Norsk Folkemuseum begynte han i 1920 og laget flere utstillinger av gjenstander i hans avhandling om gammel kunst på landet. Fra 1928 var han underbestyrer ved Kunstindustrimuseet.  Foreleser ved Universitetet i Oslo var han også, da i faget kunsthistorie. Senere ble det mye om tysk kunst.  

Han var sønn av Gustav Andreas Michaelsen og Karin Rønneberg.  I 1919 giftet han seg med den tyskfødte dansepedagogen Inga Jacobi (1891–1937) som døde i Tyskland samme året som han selv.

## Utgivelser
* *Fra Laugstiden i Norge* (1924)
* *Guldsmedhaandverket i Oslo og Kristiania* (1924).  Med Thor Bendz Kielland
* *Norsk billedkunst gjennem tusen aar* (1925).  Redaktør sammen med Alexander Bugge og Thor Bendz Kielland
* *Norsk malerkunst under renessanse og barokk 1550–1700*, ( 1928).  Doktogradsavhandling.
* *[[Jean Heiberg]]* (1933)
* *[[Mathias Stoltenberg]]. En kunstner mellem to tidsaldre* (1935)
* *Det norske håndverks historie* (1936). Redaktør.

## Referanser


## Eksterne lenker
* Digitale versjoner av hans utgivelser hos Nasjonalbiblioteket
Skien prestegård

**Skien prestegård** ligger på Lundetoppen i Skien. Gården fikk sin nåværende form rundt 1779, etter at den hadde brent ned i bybrannen i 1777. I den store bybrannen i 1886 var gården en av de få som ikke strøk med. Dette gjør bygningen til en av de aller eldste i Skien sentrum.

Gården er en trebygning på 240 kvm over to etasjer, og er bygget i rokokkostil. Bygningen har vært bolig for byens sokneprest med familie helt fra den ble bygget.

En av de mest kjente beboerne av gården er Gustav Adolph Lammers. Han var sokneprest i tida 1849&ndash;1855, og tok initiativ til å bygge et bedehus på prestegårdens grunn. Andreas Hauge har også bodd i prestegården.

## Referanser


## Eksterne lenker
*
Amandaprisen 2009

**Amandaprisen 2009** var den 25. utdelingen av Amandaprisen. Utdelingen fant sted 21. august 2009 i forbindelse med den 37. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2008 til 30. juni 2009.

Filmen *[[Max Manus (film)|Max Manus]]* vant syv priser, to flere enn rekorden til *[[Kautokeino-opprøret (film)|Kautokeino-opprøret]]* året før, blant dem prisen for beste norske kinofilm og publikumsprisen Folkets Amanda. Kategoriene var uendret fra året før, og det ble delt ut 21 priser i 19 kategorier. I forbindelse med Amandaprisens 25-årsjubilen ble det delt ut tre ærespriser til Kjersti Holmen, Helge Jordal og Sverre Anker Ousdal, alle tre skuespillere fra filmen *[[Orions belte (film)|Orions belte]]* som vant fire priser under den første Amandautdelingen. Vinneren av Folkets Amanda ble kåret gjennom en tredelt publikumsavstemning hvor alle 25 filmer som ble vurdert til de ulike prisene i utgangspunktet  var nominert. Ved hjelp av avstemning på VGs nettsider gikk ti av disse videre til en ny avstemningsrunde og fem av disse igjen til finalerunden.

Utdelingen ble overført på TV 2 og ble ledet av Dennis Storhøi og Sven Nordin. 19 spillefilmer og 6 dokumentarer var påmeldt og ble vurdert i de ulike klassene.. De nominerte ble offentliggjort 17. juni av juryformann Åse Kleveland.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
* 
* 
*
Mohamed Moustaoui

**Mohamed Moustaoui** (født 2. april 1985) er en marokkansk mellomdistanseløper som har spesialisert seg på 1500 meter. Han er født i Khouribga.

## Meritter

### Personlige rekorder
* 800 meter – 1.47,42 min (2006)
* 1500 meter – 3.32,51 min (2006)
* 3000 meter – 7.49,57 min (2005)
* 5000 meter – 13.22,61 min (2005)

## Referanser


## Eksterne lenker
*
Opp Kantebakk

**Opp Kantebakk** er et motbakkeløp i Bærum som arrangeres av Jutul IL. Løpet ble første gang arrangert i 2005.

Løypa starter på *Jordbru* ved Ringvoll på 187 meters høyde, og har målgang på toppen av Ramsås på 420 meter. Løypa er 2&nbsp;km lang.

## Vinnere

## Eksterne lenker
*
St. Johanneslogen Morgenstjernen

**St. Johanneslogen Morgenstjernen** er en frimurerlosje i Den Norske Frimurerorden (St. Johannesloge nr. 60), som ble grunnlagt den 14. april 2007 i Røros. Losjen ble fra første stund underlagt Trondhjems Provincialloge.

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Hildur Andersen

**Hildur Andersen** (født 25. mai 1864 i Kristiania, død 20. desember 1956 samme sted) var en norsk pianist, blant sin tids ypperste.

Hun debuterte i Christiania Musikforening 1886 etter å ha studert i Leipzig. Som kammermusiker 1899–1907 var hun ofte med kvartetten til Gustav Fr. Lange (1861–1939). Under Johan Halvorsen urfremførte hun noe av Bach med mesterpianistene Martin Knutzen og Erika Nissen.  Etter hvert ble hun mer pedagog og administrativt engasjert blant annet i Oslo Filharmoniske Orkester.  Hun var nær venn av Henrik Ibsen som Hilde Wangel i Byggmester Solness 1892.
## Familie
Hun var datter av Oluf Martin Andersen (1826–1908) og Annette Fredrikke Sontum (1824–95). Faren var stadsingeniør og brannsjef i Kristiania. Hildur giftet seg aldri, men var søster til geografen Aksel Kristian Andersen Arstal (1855–1940).
## Premier
* Kongens fortjenstmedalje i gull 1924
* Cæciliaforeningen æresmedlem
* Statens kunstnerlønn 1946

## Referanser
Jupiá-demningen

**Jupiá-demningen** (portugisisk: *Usina Hidrelétrica Engenheiro Souza Dias*) er en demning med et vannkraftverk i Paraná-elven, i delstaten São Paulo i det sørøstlige Brasil. Installert effekt er 1&nbsp;551 MW, fordelt på 14 turbiner. Anleggsarbeidet startet i 1960, mens produksjonen startet i 1968 og hele anlegget var ferdig i 1974. 

Demningen er 53 meter høy, vannspeilet er hevet 43 meter og demmer opp 3,353 km³ vannmasser, hvorav 0,903 km³ er nyttbart magasin. Demningen er 5&nbsp;495 meter lang, hvorav den sentrale betongdemningen utgjør 1&nbsp;040 meter. ***Jupiá-reservoaret*** har et areal på 544 km² ved full vannmengde, men ofte bare 350-400 km². Innsjøen er i snitt 9 meter dypt, maksimalt 18,3 meter. 

## Referanser


## Eksterne lenker
* Hjemmeside hos eierselskapet CESP.
Helgeland Stewardsloge

**Helgeland Stewardsloge** er en frimurerlosje (Stewardsloge nr 11 av 2. orden) i Den Norske Frimurerorden. Stewardslogen ble grunnlagt i Mosjøen på Helgeland i Nordland den 22. september 2016 og er underlagt Trondhjems Provincialloge. Losjen arbeider etter VII ° i det svenske Frimurersystem.

*Helgeland kapitel broderforening* ble grunnlagt i Mosjøen den 11. oktober 2000. Frem til 22. september 2016 var den et møtested for brødre av VII&ndash;X°. Etter opprettelsen av Stewardslogen har den blitt åpen for brødre av VIII&ndash;X°. Stewardslogen og broderforeningen deler lokaler med St. Johanneslogen St. Michael til den gyldne Stjerne i «Stiftsgården» i Fearleysgate 16 i Mosjøen.

## Ordførende Mestere i Stewardslogen

## Ordførende Brødre i Broderforeningen

## Referanser
5 000 meter (friidrett)

**5 000 meter** er en øvelse innen friidrett, som er en av øvelsene ved både olympiske leker og VM i friidrett.

Dette er den lengste distansen der IAAF noterer offisielle verdensrekorder innendørs, til tross for at øvelsen ikke er med i VM innendørs. Fram til 1995 konkurrerte kvinner i stedet på 3000 meter ved VM utendørs.

5000 meter løpes ved mesterskap på en vanlig friidrettsbane, men distansen finnes også innen terrengløp og gateløp, men tider oppnådd i slike løp teller ikke som verdensrekord.

## Milepæler i øvelsens historie

;Herrer

* Første offisielle verdensrekord – 14.36,6 Hannes Kolehmainen (Finland) 10. juli 1912
* Første løper under 14.30 – 14.28,2 Paavo Nurmi (Finland) 19. juni 1924
* Første løper under 14 minutter – 13.58,2 Gunder Hägg (Sverige) 20. september 1942
* Første løper under 13.30 – 13.28,5 Ron Clarke (Australia) 4. juni 1965
* Første løper under 13 minutter – 12.58,39 Saïd Aouita (Marokko) 20. juli 1987

;Damer

* Første offisielle verdensrekord – 15.14,51 Paula Fudge (Storbritannia) 13. september 1981
* Første løper under 15 minutter – 14.58,89 Ingrid Kristiansen (Norge) 20. juni 1984
* Første løper under 14.30 – 14.28,09 Jiang Bo (Kina) 23. oktober 1997

## De ti raskeste tidene på 5 000 meter

### Herrer
: *Oppdatert August 2020*.

### Kvinner
: *Oppdatert oktober 2019* 

## Referanser


## Eksterne lenker
* Statistikk hos Alltime-athletics.com
La, la, la

**«La, la, la»** er en spansk sang som vant Eurovision Song Contest 1968 for Spania. Sangen ble fremført av sangeren Massiel, mens Ramón Arcusa og Manuel de la Calva – kjent som sangduoen *Dúo Dínamico* – hadde skrevet tekst og melodi. Egentlig skulle artisten Juan Manuel Serrat synge «La, la, la», men han ble erstattet med Massiel kort tid før den internasjonale finalen. Årsaken var at Serrat krevde å få synge sangen på katalansk, noe Franco-regjeringen nektet å godta. Sangen vant Eurovision Song Contest med knapp margin, bare ett poeng foran Storbritannias Cliff Richard med «Congratulations». I sangen synges ordet *la* hele 138 ganger. 
 
## Eurovision Song Contest
Massiels støttevokalister, som bar korte teal-fargede kjoler, var María Jesús Aguirre, María Dolores Arenal og Mercedes Valimaña Macaria. 

«La, la, la» slo favoritten, Storbritannias bidrag «Congratulations», med ett poeng. Siden 1968 har sangen av enkelte kritikere blitt kalt for «Eurovision Song Contest på sitt verste». 

I 2008 hevdet en spansk dokumentarfilm at general Franco hadde rigget avstemningen i Eurovision Song Contest. Dokumentaren hevdet at det spanske regimet hadde kjøpt stemmene til flere av dommerne ute i Europa. På denne tiden hadde hvert land en nasjonal jury med ti medlemmer, som hver ga ett poeng til sin favorittsang. En seier skulle bedre det internasjonale omdømmet til Spania. 

Massiel ble rasende over påstandene og sa at hun vant fordi hun hadde en bedre sang. Hun mente også at påstandene var drevet frem av den tøffe konkurransen mellom spanske tv-kanaler, og at dokumentaren var laget for å trekke seere. José María Íñigo, mannen som først kom med påstandene i dokumentaren, trakk senere sine uttalelser. I stedet sa han: «Om det hadde vært en slik manipulering, hadde det nok skjedd med en annen artist, tettere knyttet til regimet.»

## Tekst og andre versjoner
Tekstmessig er sangen positiv. Massiel synger om de tingene sangens jeg-person er takknemlig for, slik som å ha blitt gitt liv og for å spasere gjennom verden. I teksten gjentas ordet *la* intet mindre enn 138 ganger – mer enn noen annen Eurovision Song Contest-vinner.

Den ble senere fremført i coverversjon av den italienske sangeren Mina i Radiotelevisione Italianas varietéserie *Canzonissima* i 1968 samt av Carola Häggkvist.

Bandet Saint Etienne spilte inn en annen coverversjon, som var med på albumet *A Song for Eurotrash* (1998) med en engelsk tekst som skilte seg fra originalen. Denne teksten refererer til mannen hun dater, og ikke de tingene hun er takknemlig for.

Den mestselgende innspillingen av sangen var en coverversjon, fremført på spansk, av den portugisiske fadostjernen Amália Rodrigues.

Juan Manuel Serrat var den artisten som opprinnelig var valgt ut til å fremføre «La, la, la». Han krevde å få synge den på katalansk, noe Franco-regjeringen ikke ville tillate. Han ble derfor erstattet av Massiel like før finalen.

## Norsk versjon
Arne Bendiksen har skrevet en norsk tekst. Den norske tittelen er også «La, la, la». 
* Kirsti, Oddvar og Arne med Kjell Karlsens orkester. Utgitt på singelen Triola TN&nbsp;510 i 1968.

## Listeplasseringer
Med Massiel:

## Referanser
Jim Crow-lovene

**Jim Crow-lovene** var en rekke lover som gjaldt i flere delstater i USA mellom 1876 og 1965. Lovene innebar rasemessig segregering gjennom å påby at de offentlige områdene hvor svarte og hvite kunne ferdes skulle holdes adskilt. Dette gjaldt for eksempel skoler, sykehus, offentlig transport, restauranter og hoteller. I realiteten innebar lovene, selv om de ga uttrykk for at svarte og hvite var likeverdige, at svarte ble utsatt for omfattende diskriminering.

Jim Crow-lovene om formelt raseskille ble avviklet gradvis etter den banebrytende dommen i «Brown mot skolestyret» 1954, da USAs høyesterett erklærte en rekke raseskillelover grunnlovsstridige. De siste lovene ble opphevet i 1964 og 1965.

## Opphavet til betegnelsen
Begrepet har vært i bruk i lang tid i USA, og skriver seg fra 1829 da den hvite artisten Thomas Dartmouth «Daddy» Rice framførte sangen og karikatur-dansen *Jump Jim Crow*, inspirert av en antakelig tilbakestående svart mann fra Cincinnati ved samme navn. «Jim Crow» ble deretter brukt nedsettende som kallenavn på svarte i USA, og etterhvert om raseskillelover, de såkalte «Jim Crow-lovene». Den tidligst kjente bruken av uttrykket «Jim Crow law» var i en avisartikkel fra 1884 som oppsummerte debatter i kongressen.

Begrepet er fortsatt i bruk, ikke minst blant svarte i USA. For eksempel brukte president Barack Obama begrepet flere steder i sin bok *[[Audacity of Hope]]*.

## Bilder

Fil:White and colored water fountain then and now - crop.jpg|Drikkefontener for hvite og svarte mennesker
Fil:JimCrowInDurhamNC.jpg|Skilt for det "svarte" venterommet på en busstasjon i Durham, North Carolina, mai 1940
Fil:1943 Colored Waiting Room Sign.jpg|Venterom for svarte


## Se også
* Afrikansk-amerikanere
* Borgerrettsbevegelsen i USA (1955–1968)
* Neger

## Referanser




## Eksterne lenker
*
St. Johanneslogen Christian til det edle Sølv

**St. Johanneslogen Christian til det eldle Sølv** er en frimurerlosje i Den Norske Frimurerorden (St. Johannesloge nr. 61), som ble grunnlagt den 1. november 2007 i Kongsberg. Logen ble fra første stund underlagt Den Norske Store Landsloge.

Losjens historie starter med *Kongsberg St. Johannes broderforening*, som ble grunnlagt den 9. september 1998. I 2007 ble den opphøyd til losje.

## Ordførende Mester

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Porto Primavera-demningen

**Porto Primavera-demningen** (portugisisk: *Usina Hidrelétrica Porto Primavera bzw. Usina Hidrelétrica Engenheiro Sérgio Motta*) er en demning med et vannkraftverk i Paraná-elven, i delstaten Mato Grosso do Sul i det sørlige Brasil. Installert effekt er 1&nbsp;571 MW, men det eksisterer planer fra 2007 om å utvide kapasiteten til 1&nbsp;815 MW. Produksjonen startet i 1994. 

Demningen er 38 meter høy og 11&nbsp;380 meter lang, og demmer opp 20 km³ vannmasser. ***Porto Primavera-reservoaret*** har et areal på 2&nbsp;250 km², og er i snitt 9 meter dypt, maksimalt 18,3 meter. 

## Referanser


## Eksterne lenker
* World Commission on Dams - Porto Primavera.
Thingvalla-linjen

**Thingvalla-linjen** (Dampskibsselskabet Thingvalla) var et dansk rederi som drev i emigrantfarten på USA mellom 1870 og 1898. Rederiet ble opprettet for å ta skandinaviske emigranter fra de engelske og tyske rederier som til da hadde dominert markedet. Rederiet ble stiftet av den danske skipreder C.F. Tietgen.

Under Thingvallas flagg seilte i alt ti skip, blant dem DS «Norge» mellom København og New York. I 1898 overtok Det Forenede Dampskibs-Selskab (DFDS) rederiet og dets aktiva under navnet Scandinavian America Line.

## Referanser
Familienettet.no

**Familienettet.no** er et nettsted for alle familier som har barn med nedsatt funksjonsevne, enten det dreier seg om barn som har funksjonsvansker, funksjonshemming, psykiske lidelser eller kronisk sykdom. 

Hensikten med dette nettstedet er at foreldre og andre interesserte skal ha: 
* en kanal til informasjon om rettigheter, tilbud og aktiviteter
* en kanal for å finne frem til ulike brukerorganisasjoner 
* en kanal for informasjons- og erfaringsutveksling mellom familier 
* en kanal for å formidle kunnskap om disse familienes hverdag

Familienettet.no har som mål å gjøre det enklere å finne og å ta i bruk informasjon, og å muliggjøre deling av kunnskap og erfaring med andre i lignende situasjon uavhengig av hvor i landet man er bosatt.  

Nettstedet er blitt til gjennom samarbeid mellom enkeltbrukere, representanter fra FFO og SAFO, Familieprosjektet/Nasjonalt Kompetansesenter for læring og mestring, Sosial- og Helsedirektoratet, tidligere Rikstrygdeverket, samt fagfolk med forskjellig bakgrunn og kompetanse. Fra 1. januar 2010 er familienettet overført til Barne-, ungdoms- og familiedirektoratet (Bufdir), seksjon for familievern.

Familienettet.no tar utgangspunkt i et menneskesyn som innebærer at «alle mennesker har lik verdi, og at alle menneskers erfaring og kunnskap er av lik betydning». 

## Eksterne lenker
*
Trey Hardee

**Trey Hardee** (født 1984) er en amerikansk friidrettsutøver.

Hardee ble verdensmester i tikamp under VM i friidrett 2009 i Berlin. Han satte personlig rekord i tre øvelser, lengdehopp, kulestøt og spydkast og også totalt med 8790 poeng. Året etter fikk han sølv i sjukamp under VM i friidrett innendørs i Doha, kun 20 poeng bak landsmannen Bryan Clay.

## Referanser


## Eksterne lenker
* 
*
Carl-Alexander von Volborth

**Carl-Alexander von Volborth** (født 1919, død 2009) var en tysk-amerikansk-belgisk kunstner, forfatter og heraldiker.

von Volborth var født i Berlin, Tyskland, og var fra 1952 bosatt i USA der han virket som kunstlærer og dosent i kunsthistorie, til han i 1969 bosatte seg i Antwerpen.

Han har flere norske våpenskjold med i sin lille håndbok *Alverdens heraldik i farver*, Politikens Forlag, København 1972 (engelsk utgave: *Heraldry of the World*, Dorset 1973).

Han er særlig kjent for sin store bok *Das Wappen – Stil und Form*, Limburg an der Lahn 1977 (engelsk utgave: *Heraldry – Customs, Rules and Styles*, Dorset 1981, og den kom også i en fransk utgave). Boken er rikt illustrert med hans egne tegninger – også av flere norske offentlige og private våpenskjold. Han tegnet og skrev dessuten et par humoristiske, heraldiske bøker: *The very dubious Codex Senilski*, Wijnegem 2001, og *The very peculiar Codex of Pluckingham Court*, Wijnegem 2004.

Han fikk bl.a. den heraldiske, finske Gustaf von Numers-prisen, og var medlem av bl.a. L'Académie Internationale d'Héraldique.

## Litteratur
von Volborths egne publikasjoner som også inneholder forfatterbiografien
* *Roll of Arms of Knights of the Bailiwick of Brandenburg of the Chivalric Order of St. John of the Hospital of Jerusalem Called "Johanniter-Orden" who live in the United States and Canada*, 1962
* *Heraldry: Customs, Rules, and Styles* Poole, Dorset, New Orchard Editions, 1981, 229 pp.
* *The Art of Heraldry*, Poole, Dorset, Blandford Press, 1984, 224 pp.
* *Heraldry of the World* (edited by Hubert Chesshyre) Poole, Dorset, Blandford Press, 1973, 251 pp.
* *Little Manual of Heraldry: A Synoptical Approach*
* *The Very Dubious Codex Senilski* (with Marc Van de Cruys),  Homunculus, Wijnegem, 2004
* *The Very Peculiar Codex of Pluckingham Court*,  Homunculus, Wijnegem, 2006

## Referanser


## Kilder
* Nekrolog skrevet av Nils G. Bartholdy: «Carl-Alexander von Volborth 1919-2009», *[[Heraldisk Tidsskrift]]*, bind 10 nr. 100, 2009
* Royal Heraldry Society of Canada: *Members' Roll of Arms* (von Volborths egen våpentegning)
Brigitte Foster-Hylton

**Brigitte Foster-Hylton** (født 7. november 1974 i Saint Elizabeth Parish på Jamaica) er en jamaicansk friidrettsutøver.

Foster-Hylton ble verdensmester på 100 meter hekk under VM i friidrett 2009 i Berlin. I finalen vant hun med tiden 12,51 foran Priscilla Lopes-Schliep fra Canada og Delloreen Ennis-London fra Jamaica. 

Foster-Hylton ble i 2008 ble utnevnt til offiser av Utmerkelsesordenen.

## Referanser


## Eksterne lenker
*
Haugesund Kapitel Broderforening

**Haugesund Kapitel Broderforening** er en broderforening i Den Norske Frimurerorden. Broderforeningen ble grunnlagt i Haugesund den 13. mars 1992, og er underlagt Bergens Provincialloge.

Broderforeningens medlemmer tilhører VII º &ndash; X º i Den Norske Frimurerorden.

## Ordførende Brødre

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem

## Eksterne lenker
*
Frank Davidsen

**Frank Sidney Davidsen** (født 26. september 1941 i Tórshavn) er en tidligere, færøysk toller og sosialdemokratisk politiker (Jv.). Han var innvalgt på det færøyske Lagtinget fra Vágar fra 1990 til 1994.

Han er sønn av færøyske Sunneva Davidsen og den britiske soldaten Frank Albert Seward, som tjenestegjorde på Færøyene under andre verdenskrig. Han vokste opp hos moren i Sørvágur. Han giftet seg i 1963 med Anny Elisa Frederiksen fra Miðvágur. Frank Davidsen var reservepoliti og tollbetjent i noen år før han ble tollkontrollør på Vágar lufthavn i 1979. 

Davidsen stilte for første gang til valg ved lagtingsvalget i 1984. Han var innvalgt på Lagtinget fra 1990 til 1994 og satt i Lagtingets markeds-, industri-, samferdsel- og landbrukskomiteer.

## Referanser
Allgemeiner Deutscher Nachrichtendienst

**Allgemeiner Deutscher Nachrichtendienst** (ADN) var ved siden av Panorama DDR det eneste tillatte  nyhets- og billedbyrå i DDR (Øst-Tyskland). Hovedsetet var i Øst-Berlin. 

Det hadde monopol på leveranse av nyheter, rapporter, artikler og fotos av overregionalkarakter, til nesten alle de østtyske aviser og til radio og fjernsyn. ADN hadde samarbeidsavtaler med rundt seksti agenturer i andre land, og filtrerte ideologisk og politisk det nyhetsmateriale som ble formidlet. ADN var formelt underlagt DDRs *[[Ministerrat der DDR|Ministerrat]]*, men var i praksis ledet og holdt under oppsyn av Sozialistische Einheitspartei Deutschlands sentrale partiapparat. Frem til 1989 hadde ADN rundt 1.400 medarbeidere.

## Historie
Nyhetsagenturet ble til i oktober 1946 med samtykke fra den sovjetiske militæradministrasjon i Tyskland. ADN ble til etter omdanning av det sovjetiske nyhetsbyrådet (engelsk:Sovjet News Bureau), og fikk snart monopol på nyhetsformidlingen i sovjetisk sektor. Den var et «GmbH»-selskap opprettet av en rekke forlag, aviser og radiosendere. I april 1953 ble selskapet oppløst og agenturet omdannet til statlig nyhetsbyrå. Billedavdelingen tilkom i 1956 da «Zentrale Bildstelle Berlin» ble tilsluttet under navnet «ADN-Zentralbild».

Nyhetsagenturet dominerte fullstendig i dannelsen av Øst-Tysklands nyhetsbilde frem til Berlinmurens fall i 1989. I mai 1992 ble ADN med sine da 254 medarbeidere kjøpt av «Deutscher Depeschendienst» (ddp). Det historisk verdifulle arkivet til *ADN-Zentralbild* med rundt syv millioner fotografier helt tilbake til fotografiets barndom ble overført til det tyske Bundesarchiv og flyttet til Ehrenbreitstein i Koblenz.

## Referanser
Tania Elosegui

**Tania Elosegui** (født 13. desember 1981 i San Sebastián) er en spansk profesjonell golfspiller som spiller på Ladies European Tour.

Hun ble profesjonell i 2005.  

Med syv topp-ti-plasseringer i 2009, deriblant en seier i Nederland, ble hun for første gang tatt ut til Solheim Cup.

## Meritter

### Seire på Ladies European Tour
* 2009 Dutch Ladies Open

## Eksterne lenker
* 
* Profil på LETs nettsted
Gunnar Scott-Ruud

**Gunnar Scott-Ruud** (født 5. mars 1897, død 25. januar 1953) var en norsk kartograf og maler.

Han var sønn av Ludvig Thuesen (1869–1905) og Else Mathilde Henriksen (1875–), og hadde først navnet Skott Thuesen.  Efter farens død i 1905 har han og søsteren Hilde (1900–53), som ble journalist i Arbeiderbladet, antatt efternavnet Ruud fra stefaren.  På 1920- og 1930-tallet nevnes han av og til som maleren **Scott Ruud** i avisanmeldelser. Når han skiftet fornavn til Gunnar er ukjent.

Etter studier ved Statens Håndverks- og Kunstindustriskole jobbet han ved Norges geografiske oppmåling.  
For Norges Svalbard- og Ishavsundersøkelser jobbet han fra 1936 og fikk *[[Scott-Ruudfjellet]]* (650 m) i det nordøstlige Sørkapp Land på Spitsbergen oppkalt etter seg.

Han var gift med Marie Andersen (1900–71) som ga navn til *[[Mariepasset]]* og forøvrig var sangpedagog og sekretær i Bildende Kunstneres Styre under Håkon Stenstadvold.

De oppholdt seg mye i Sons kunstnermiljø. Det ble også videre maleristudier i byen med Pola Gauguin og ved École des Beaux-Arts i Paris i 1920.  Hans kunst henger blant annet i Nasjonalgalleriet.

Hans datter Gro (1928–2017) ga navn til Grobreen på Svalbard, og ble i 1956 gift med Alfred Maurstad. 

Sörkapp Land IMG 8985 Kinnhögda Elsenuten Scott-Ruudfjellet.JPG | Scott-Ruudfjellet
Landgeneralkart 50, Oppland, 1954.jpg | Et kart han tegnet i 1954


## Utgivelser
* *Atlas for folkeskolen* (1942).  Med Axel Sømme.

## Referanser


__NOTOC__
Dan R. Petersen

**Dan Reinert Petersen** (1946–2022) var en færøysk lærer og politiker. Han var innvalgt på Lagtinget som representant for Javnaðarflokkurin.

Han var sønn av fiskeskipper David (Dávur) Petersen og hustru Ninna Reinert på Saltnes. Han hadde flere slektninger som deltok i Færøyenes kulturelle og politiske liv; lagtings- og folketingsmann Johannes Petersen var hans oldefar.

Han var innvalgt på Lagtinget fra Eysturoy fra 1998 til 2002, men møtte også periodevis som varamann for Jørgen Thomsen, som var sykemeldt, fra 1990 til 1994. I sin siste periode var Petersen nestleder i Lagtingets delegasjon til Nordisk råd. I 2002 tapte han sitt mandat til Andrias Petersen med tre stemmers margin, og ble første varamann.

Han gikk lærerseminaret i Haslev i Danmark og underviste i folkeskolen i Runavík fra 1975 til han avgikk med alderspensjon i 2012. Han var også til sjøs. Han giftet seg i 1982 med Marjun Joensen fra Fuglafjørður og flyttet dit. 

Som pensjonist var Petersen klokker i Fuglafjarðar kirkja.

## Referanser
Andreas Anderssen

**Andreas Kielland Anderssen** (1879–1945) var en norsk losoldermann og offiser i kystartilleriet, kjent for å ha kommandert torpedobatteriet på Oscarsborg festning, som 9. april 1940 var med og senket den tyske krysseren «Blücher». For denne innsatsen ble Anderssen tildelt Krigskorset, Norges høyeste utmerkelse.

## Biografi
Andreas Anderssen ble sjøoffiser i 1900 og avla eksamen fra Sjøkrigsskolens øverste avdeling i 1903. I 1903 ble han utnevnt til premierløytnant og i 1910 forfremmet til kaptein. Han var sjef for Oscarsborg torpedobatteri 1910–1916 og 1919–1928. Han ble deretter pensjonert fra tjenesten i forsvaret, og ble i det sivile disponent i et kullfirma i Drøbak.

Da tyske styrker angrep Norge om morgen den 9. april 1940 var sjefen for torpedobatteriet på Oscarsborg festning sykmeldt. Den pensjonerte kommandørkaptein Anderssen ble da av oberst Birger Eriksen tilkalt og gitt kommando over batteriet. Batteriet hadde de samme våpen som han var kjent med fra tjenesten ved festningen i perioden 1909 til 1927. Torpedobatteriet ble ellers bemannet av elever ved Kystartilleriets befalsskole. Disse hadde bare tjenestegjort i vel en uke, og ble satt under umiddelbar opplæring under Anderssens ledelse. Kommandørkaptein Anderssen ba om å få «kategorisk ordre» om at skipene som var på veg inn fjorden skulle beskytes, noe han fikk. Klokken 0425 om natten avfyrte Anderssen to torpedoer, som endelig senket «Blücher».

I statsråd 16. november 1945 tildelte kongen i statsråd Anderssen Krigskorset med sverd. Den avgjørende betydning salvene fra Oscarsborg festning de tidlige morgentimene 9. april 1940 hadde for krigens forløp ble anerkjent. Kommandørkaptein Andreas Anderssen ble tildelt Krigskorset med sverd «for fremrakende innsats på Oscarsborg Festning under kamp med inntrengende tyske krigsskip den 9. april 1940, hvilket førte til senkningen av den tyske krysser «Blücher». Kommandørkaptein Anderssen ble av kong Haakon dekorert med Krigskorset under en seremoni på slottet 19. desember 1945. Oberst Eriksen ble hedret ved samme høytidelighet.

## Referanser
Sverre K. Andersen

**Sverre Kristoffer Andersen** (født 28. mai 1914 i Haugesund, død 17. mars 1986) var en norsk motstandsmann som gjorde tjeneste i Kompani Linge under andre verdenskrig. Han var den radiooperatør som lengst holdt sin stasjon i virksomhet. Andersen ble tildelt Krigskorset, Norges høyeste utmerkelse.

## Innsatsen

Ved Tysklands angrep på Norge 9. april 1940 seilte Andersen som styrmann og telegrafist på DS «Jacob Christensen». Skipet befant seg i Frankrike og 18. juni 1940 ble det senket av besetningen for å blokkere havnen i Rochefort. Sammen med det øvrige mannskapet kom Andersen til Falmouth i Storbritannia.

I september 1940 ble han rekruttert til Norwegian Independent Company No. 1, senere kjent som Kompani Linge. Han ble også tilknyttet Special Operations Executive. Andersen kom 14. oktober 1941 over fra Storbritannia til Norge. Han ble satt i land ved Bremnes. På gården Eikås i Bjoa, der Andersen fikk dekke som gårdsgutt, etablerte og drev han en hemmelig radiostasjon, med kodenavnet «Arquebus».

Stasjonen sendte meldinger til Storbritannia og var den av de illegale radiostasjonene i det okkuperte Norge som var lengst i sammenhengende drift. Stasjonen sendte sin første melding i oktober 1942 og var i drift helt fram til den tyske kapitulasjonen. I alt sendte Arquebus 168 meldinger til Storbritannia. Meldingene var viktige for både luft- og sjøoperasjoner fra Storbritannia til norskekysten. Virksomheten var av betydning også for trafikken av nordmenn til Storbritannia. Andersen organiserte flukten for mange som måtte gå i dekning. Andersen hadde også organisatoriske oppgaver knyttet til motstandsgruppene i området.

## Utmerkelser

Andersen ble i statsråd 7. mars 1947 tildelt Krigskorset med sverd «for fremragende innsats under utførelse av militære oppdrag.» Han ble 5. august 1944 tildelt St. Olavsmedaljen med ekegren.

Andersen ble også tildelt Deltagermedaljen, Haakon VIIs 70-årsmedalje og de britiske dekorasjonene King's Medal for Courage in the Cause of Freedom, Defence Medal og 1939–1945 Star.

## Ettermæle
Ved Karmøy kommunes rådhus i Kopervik ble det i 1990 satt opp et minnesmerke over Andersen. Kodenavnet for radiosenderen han drev har gitt navn til Arquebus krigshistorisk museum i Førresfjorden. Museet har en egen seksjon viet til Andersens motstandsvirksomhet under andre verdenskrig.

## Referanser




## Eksterne lenker
* Arquebus Krigshistoriske Museum
* Historien om agenten Sverre K.Andersen
Jógvan A. Johannessen

**Jógvan Adolf Johannessen** (født 20. juli 1936 i Dalur, død 12. januar 2007 samme sted) var en færøysk lærer og sosialdemokratisk politiker (Jv.).

Han var innvalgt på det færøyske Lagtinget fra Sandoy 1988–1998. Han satt i en rekke utvalg, blant annet som formann i Lagtingets kultur- og skolekomité 1994–1996 og Lagtingets industrikomité 1994–1998, og medlem av Lagtingets delegasjon til Nordisk råd 1992–1994.

Han tok eksamen ved Føroya Læraraskúli i 1962, og var lærer og skolebestyrer i Rituvík og Skopun.

Johannessen ledet fellesorganisasjonen for færøyske folkedansforeninger i 10 år.

## Referanser
La La Lu

**«La La Lu»** er en amerikansk filmsang med melodi og tekst av Sonny Burke og Peggy Lee, som ble fremført av Lee i tegnefilmen *[[Lady og Landstrykeren]]* fra 1955. Hun spilte den også inn på plate 6. desember 1954. Den ble utgitt på EP-platen *Lady and the Tramp* (Decca 5557) 14. mars 1955 og på singlen Decca 29460 21. mars 1955.

## Norsk versjon

Arne Bendiksen skrev en norsk tekst. Den norske tittelen er også «La la lu». Sølvi Wang med Philips danseorkester utgav den på platen Philips P 53011 H.

## Referanser
Saltnes (Færøyene)

**Saltnes** (foreldet dansk skrivemåte: *Saltnæs*) er en bygd på Færøyene. Den ligger som en liten halvøy ut i Skálafjørður på Eysturoy.

Saltnes ligger i Nes kommuna og danner en sammenhengende bebyggelse med nabobygdene Toftir i sør og Runavík i øst. På den andre siden av fjorden ligger Strendur.

Saltnes lå opprinnelig i Toftirs bygdeallmenning. Stedsnavnsgranskere har satt navnet i sammenheng med saltkoking. Saltnes ble først bosatt som en utflytterbygd i 1837.

## Referanser
Jon Olsen

**Jon Olsen** (født 1969) er en amerikansk tidligere svømmer som under sommer-OL i 1992 i Barcelona var med på å vinne to gullmedaljer på 4x100&nbsp;m frisvømming og 4x100&nbsp;m medley stafett, og bronsemedalje på 4x200&nbsp;m frisvømming stafett. Under sommer-OL i 1996 i Atlanta var han med på å vinne to gullmedaljer på 4x100&nbsp;m og 4x200&nbsp;m frisvømming stafett. Olsen har også to gullmedaljer fra langbane-VM og en gullmedalje, en sølvmedalje og en bronsemedalje fra kortbane-VM.

## Eksterne lenker
*
R:.L:. Polaris

**R:.L:. Polaris** er en St. Johannesloge i byen Fuengirola på Costa del Sol i Málaga, Spania som er underlagt den spanske storlosje (GLE). Losjen har sin opprinnelse i **Costa del Sol St. Johannes Frimurergruppe**, som ble opprettet den 27. april 1981 underlagt Den Norske Store Landsloge i Den Norske Frimurerorden. Den 2. april 2007 ble den opphøyd til broderforening og skiftet navn til **Costa del Sol St. Johannes Broderforening**.

Den 31. mai 2015 ble aktiviteten i broderforeningen nedlagt
. Årsaken var at GLE ikke tillot at en norsk frimurergruppe opererte på spansk jord, som var området for GLE’s jurisdiksjon. En avtale ble inngått med GLE, og R:.L:. Polaris er møtestedet for frimurere som er medlem av Den Norske Frimurerorden, men som følger lovene til den spanske storlosje.

På samme måte er St. Johanneslogen L:.R:. Dovre no. 184 blitt grunnlagt på Costa Blanca og R:.L:. Rondane på Gran Canaria.

## Ordførende Brødre

## Referanser
Joseph Hudepohl

**Joseph ("Joe") Bernard Hudepohl** (født  16. november 1974 i Cincinnati, Ohio) er en amerikansk tidligere svømmer som under sommer-OL i 1992 i Barcelona var med på å vinne gullmedalje på 4x100&nbsp;m frisvømming stafett, og bronsemedalje på 4x200&nbsp;m frisvømming stafett. Under sommer-OL i 1996 i Atlanta var han med på å vinne gullmedalje på 4x200&nbsp;m frisvømming stafett. Hudepohl har også tre gullmedaljer og en sølvmedalje fra Pan Pacific Championship.

## Referanser


## Eksterne lenker
*
Troy Dalbey

**Troy Lane Dalbey** (født 9. september 1968) er en amerikansk tidligere svømmer som under sommer-OL i 1988 i Seoul var med på å vinne to gullmedaljer på 4x100&nbsp;m og 4x200&nbsp;m frisvømming stafett. Han har også en sølvmedalje på 4x200&nbsp;m frisvømming stafett fra langbane-VM i 1991 i Perth.

## Eksterne lenker
*
Chris Jacobs

**Christopher «Chris» Charles Jacobs** (født  25. september 1964) er en amerikansk tidligere svømmer som under sommer-OL i 1988 i Seoul var med på å vinne gullmedalje på 4x100&nbsp;m frisvømming og 4x100&nbsp;m medley stafett, og sølvmedalje på 100&nbsp;m frisvømming.

## Eksterne lenker
*
Awad Hamed al-Bandar

**Awad Hamed al-Bandar**, arabisk: عواد حمد بندر السعدون, også kjent som **Awad Hamad Bandar Alsa'doon** (født 2. januar 1945, død 15. januar 2007) var Iraks justitiarius i Saddam Husseins presidentperiode. 

Han ledet Iraks *revolusjonsrett*, som utstedte dødsstraff til 143 sjiitter fra byen Dujail i ettervirkningene av det mislykkede attentatforsøket mot president Hussein 8. juli 1982. I rettssaken mot Saddam Hussein sto han anklaget for forbrytelser mot menneskeheten på grunn av disse dødsdommene. 5. november 2006 ble han dømt til døden ved henging, sammen med de to andre som stod på anklagebenken, Saddam Hussein og Barzan Ibrahim al-Tikriti, som mistet hodet som et resultat av hengingen.

## Henrettelsen
Dommen var forventet gjennomført 30. desember 2006, rett før klokken 6 om morgenen lokal tid i Irak. Hussein ble hengt kl. 06.05. Først ble det antatt at al-Tikriti og al-Bandar også ble hengt samtidig med Hussein. Noen timer senere kom det offisielle uttalelser som fastslo at henrettelsen av al-Bandar og al-Tikriti hadde blitt utsatt, for å vie større oppmerksomhet til den dagen Hussein ble henrettet. USA meldte at de ikke hadde noe ledig helikopter til å frakte de to dømte til det stedet de skulle henrettes, og Iraks regjering sa senere at de ikke hadde tid til å gjennomføre flyttingen. 

3. januar 2007 fortalte en embedsmann fra regjeringen til nyhetsbyrået Associated Press at de gjorde forberedelser til å henrette al-Bandar og Husseins halvbror al-Tikriti torsdag 4. januar 2007. Begge ble hengt før daggry 15. januar 2007. De ble erklært død klokka 03.05 (0005 UTC). Al-Bandars advokat fikk ikke lov til å være til stede. Hussain og al-Tikriti fikk heller ikke ha sine advokater til stede under sine henrettelser.

Al-Bandars forsvarere var: 

* Bader Awad Hamed Alsa’doon (hovedforsvarer)
* Saadoun Sughaiyer al-Janabi (også kjent som Sa’doon al-Janabi) – snikmyrdet 20. oktober 2005

## Referanser
Josh Davis

**Joshua Clark Davis** (født  1. september 1972 i San Antonio, Texas) er en amerikansk tidligere svømmer som under sommer-OL i 1996 i Atlanta var med på å vinne tre gullmedaljer på 4x100&nbsp;m og 4x200&nbsp;m frisvømming og 4x100&nbsp;m medley stafett. Under sommer-OL i 2000 i Sydney var han med på å vinne to sølvmedaljer på 4x100&nbsp;m og 4x200&nbsp;m frisvømming stafett. Davis har også en gullmedalje og en sølvmedalje på stafett fra kortbane-VM i 2000 i Athen.

## Referanser


## Eksterne lenker
*
St. Johanneslogen L:.R:. Dovre no. 184

**St. Johanneslogen L:.R:. Dovre no. 184** er en St. Johannesloge i den spanske storlosje. Losjen ble innviet den 30. januar 2016 i Costa Blanca i Spania av provinsialmesteren for Provinsiallosjen i Valencia (*Gran Logia Provincial de Valencia*). Stiftelsesmøtet fant sted i Den Norske kirke ved Solgården i Villayojosa på Costa Blanca.

Losjens devise er *Somos Todos Hermanos* («Vi er alle brødre»).

Losjebygningen befinner seg i Toledo 14, Cdad Quesada. Losjen tillater dobbelt medlemskap i henholdsvis Den Norske Frimurerorden og den spanske storlosje.

Logen har sin opprinnelse i *Costa Blanca St. Johannes Frimurergruppe*, som ble opprettet den 10. februar 1978, underlagt Den Norske Store Landsloge. Den 25. februar 2005 ble den opphøyd til broderforening. Broderforeningen hadde navnet *Costa Blanca St.Johannes Broderforening*, og var underlagt St. Johanneslogen St. Olaus til den hvide Leopard. Den 1. juni 2015 ble broderforeningen nedlagt, samtidig som Den Norske Frimurerorden nedla all aktivitet i Spania.

Den 30. januar 2016 ble broderforeningen opphøyd til en losje underlagt den spanske storlosje.

## Ordførende Mestere

### Ordførende Brødre i Costa Blanca St. Johannes Frimurergruppe

### Ordførende Brødre i Costa Blanca St.Johannes Broderforening

## Referanser


## Eksterne lenker
* Hjemmeside
Things

**«Things»** er en amerikansk sang med melodi og tekst av Bobby Darin.

I 1962 begynte Darin å skrive og synge countrysanger, med hits som «Things»

Darin utgav den på singlen Atco 6229 i 1962.

Sangen lå på den norske VG-lista i syv uker i 1962 og på en femteplass i én uke.

Den kom på den britiske singlelisten 21. juli 1962 og lå der i sytten uker med nummer to som høyeste plassering.

«Things» kom på den amerikanske Billboard Hot 100-singlelisten 7. juli i 1962 og havnet på en tredjeplass.

Sangen ble fremført av Dean Martin og Nancy Sinatra i TV-showet *[[Movin' with Nancy]]* (1967). De utgav den på single for Reprise Records. Den var produsert av Bob Gaudio. Showet ble utgitt på hjemmevideo i 2000.

## Svensk versjon
Den svenske tittelen er «Sån't».

### Innspilling
*Hayati Kafe. Utgitt på singlen Bill Records BT&nbsp;127 i 1968.

## Norske versjoner
*Kirsti Sparboe og Benny Borg, Frank Cooks orkester spilte inn en norsk versjon med tittelen «Bittesmå ting». Fredrik Friis og Andreas Diesen var kreditert som tekstforfattere. Den ble utgitt på singlen Triola TN&nbsp;519 i 1968.
*«Bittesmå ting» er også kreditert Fredrik Friis alene. Den spilt inn av Vidar Ottersen og Rannie Rommen med Erik Botolfsens ork. 7. august 1968 og utgitt på singlen Columbia 45GN&nbsp;1816. Friis' versjon ble under tittelen «Ting» spilt inn av Ingunn Flatland med Einar Jemtlands orkester og utgitt på LP-platen *På dans med 3* (EMI 8C&nbsp;254-37337) i 1977.
*Kai Kiil har skrevet en humoristisk norsk tekst. Den norske tittelen er «Pils». Sangen ble spilt inn av Banana Airlines og utgitt på LP-platen *Flyr igjen* (Desperado Records DLP 33028) i 1988. Produsent var Per Sveinson.

## Referanser
Asker og Bærum St. Johannes Broderforening

**Asker og Bærum St. Johannes Broderforening** er en broderforening i Den Norske Frimurerorden. Broderforeningen ble grunnlagt i Asker den 2. november 2003, og er underlagt St. Johanneslogen St. Olaus til de tre Søiler.
.
## Ordførende Brødre
Gjett hvem som kommer til middag

***Gjett hvem som kommer til middag*** (engelsk: *Guess Who's Coming to Dinner*) er en amerikansk spillefilm fra 1967 som handler om ekteskap på tvers av raser i USA. 

Spencer Tracy, Sidney Poitier, Katharine Hepburn og Katharine Houghton spilte hovedrollene, og filmen ble regissert av Stanley Kramer med manus av William Rose. Filmens tema, ekteskap mellom svarte og hvite, var svært kontroversielt på den tiden og var fortsatt ulovlig i 17 amerikanske delstater i 1967. Selv om slike ekteskap ble legalisert samme år, var det fortsatt tabu og er det tildels fremdeles. Spencer Tracy døde 17 dager etter at opptakene var over, og det var hans siste film.

## Synopsis
I filmen møter man en 23 år gammel rikmannsdatter fra et liberalt hjem, Joanna Drayton, som kommer hjem fra ferie med en svart mann, dr. John Prentice, og forteller foreldrene at de skal gifte seg og vil ha foreldrenes velsignelse. Den svarte mannen var av filmskaperne bevisst gjort til en perfekt person, med en strålende karriere, omtenksom og hensynsfull. Dermed ville filmskaperne tydeliggjøre at konflikten i filmen kun gjaldt at han var svart. Det meste av filmen finner sted i løpet av en ettermiddag og kveld hjemme hos familien Drayton, og handler om hvordan Joanna Draytons foreldre, livslange liberalere som har innprentet sin datter at svarte og hvite er likeverdige, prøver å finne ut om de vil gi ekteskapet sin velsignelse.

Filmen tar også opp svart-mot-svart rasisme, da familiens svarte hushjelp og Joanna Draytons tidligere barnepike, spilt av Isabel Sanford, i en liten, men minneverdig rolle setter den svarte mannen på plass for hans uhørte dristighet.

## Roller
* Spencer Tracy – Matt Drayton
* Katharine Hepburn – Christina Drayton
* Katharine Houghton – Joanna "Joey" Drayton
* Sidney Poitier – dr. John Prentice
* Cecil Kellaway – monsignor Ryan
* Beah Richards – mrs. Prentice
* Roy Glenn – mr. Prentice
* Virginia Christine – Hilary St.George
* Isabel Sanford – Tillie Binks

## Mottakelse
Filmen fikk to Oscarpriser i 1967 (Katharine Hepburn for beste kvinnelige hovedrolle, og prisen for beste manus). I tillegg fikk den to BAFTA-priser i 1968 (Spencer Tracy for beste skuespiller, og Katharine Hepburn for beste skuespillerinne).

## Spinoff
Filmen *[[Guess Who]]* fra 2005 bygger løst på filmen. I 2005-filmen er rollene snudd slik at det er en svart kvinne som tar med en hvit mann hjem til sine foreldre. I motsetning til *Gjett hvem som kommer til middag*, som er en moderne klassiker, ble 2005-filmen dårlig mottatt og kritikere mente temaet var sterkt datert.

## Eksterne lenker
*
Mike Heath

**Michael «Mike» Steward Heath** (født  1964) er en amerikansk tidligere svømmer som under sommer-OL 1988 i Los Angeles var med på å vinne gullmedalje på 4x100&nbsp;m og 4x200&nbsp;m frisvømming stafett, og sølvmedalje på 200&nbsp;m frisvømming. Han har også tre gullemdaljer fra Pan Pacific Championship i 1995, Tokyo.

## OL-medaljer
*  1984  Los Angeles -  **Gull** i svømming, 4 x 100 m fri menn  USA
*  1984  Los Angeles -  **Gull** i svømming, 4 x 200 m fri menn  USA
*  1984  Los Angeles -  Sølv i svømming, 200 m fri menn  USA

## Eksterne lenker
*
Chris Cavanaugh

**Christopher Carl «Chris» Cavanaugh** (født 1. juli 1962 i Hialeah i Florida) er en amerikansk tidligere svømmer som under sommer-OL 1988 i Los Angeles var med på å vinne gullmedalje på 4 &times; 100&nbsp;m frisvømming stafett for USA. Han har også en gullmedalje på samme øvelse fra de panamerikanske lekene i Caracas i 1993.

## OL-medaljer
*  1984  Los Angeles -  **Gull** i svømming, 4 x 100 m fri menn  USA

## Eksterne lenker
*
Harstad St. Andreas Broderforening

**Harstad St. Andreas Broderforening** er en broderforening i Den Norske Frimurerorden. Broderforeningen ble grunnlagt i Harstad den 30. november 1990, og er underlagt St. Andreaslogen Skansen.

## Ordførende Brødre

## Eksterne lenker
*
John Murphy (svømmer)

**John Joseph Murphy** (født  19. juli 1953) er en amerikansk tidligere svømmer som under sommer-OL 1972 i München var med på å vinne gullmedalje på 4x100&nbsp;m frisvømming stafett for USA. Hant tok også bronse på 100&nbsp;m ryggsvømming under samme OL. Heidenreich har i tillegg en gullmedalje fra langbane-VM 1973 i Beograd og to gullmedaljer og en sølvmedalje fra langbane-VM 1975 i Cali.

## Eksterne lenker
*
Jerry Heidenreich

**Jerôme Alan «Jerry» Heidenreich** (født  2. april 1950 i Tulsa i Oklahoma, død 18. april 2002 i Paris i Texas) var en amerikansk svømmer som var med på å vinne gullmedalje på 4x100&nbsp;m frisvømming og 4x100&nbsp;m medley stafett for USA i sommer-OL 1972 i München. Han tok også sølv på 100&nbsp;m frisvømming, og bronsemedalje på 100&nbsp;m butterfly i samme OL. I tillegg har han også tre gullmedaljer fra de Panamerikanske lekene i Cali i 1971.

## Referanser


## Eksterne lenker
*